amanoisuno/poetBack huggingface dataset:
句 李日知 
所願暫知居者樂，無使時稱主者勞。
句 趙仁奬 
令乘驄馬去，丞脫繡衣來。
句 郭廷謂 
魂逐東流水，墳依獨坐山。
句 韋青 
三代掌綸誥，一身能唱歌。
句 尉遲匡 
明月飛出海，黃河流上天。
句 尉遲匡 
芙蓉初出水，桃李忽無言。
句 尉遲匡 
夜夜月為青塚鏡，年年雪作黑山花。
句 何涓 
雁影數行秋半逢，漁歌一聲夜深發。
句 杜偉 
忽睹邢武辭，泠其金石備。
句 申堂構 
霜添柏樹冷，氣拂桂林寒。
句 周愿 
八十年前棠樹陰，竟陵太守公先人。
句 苐五琦 
陰天聞斷雁，夜浦送歸人。
句 顏允南 
誰言百人會，兄弟也沾陪。
句 季廣琛 
刻舟尋已化，彈鋏未酬恩。
句 陳蛻 
夢裏換春秋。
句 衛準 
莫言閒話是閒話，往往事從閒話來。
句 衛準 
何必剃頭為弟子，無家便是出家人。
句 杜鴻漸 
常願追禪理，安能挹化源。
句 李摯 
因緣三紀異，契分四般同。
句 韋綬 
在室愧屋漏。
句 馮戡 
桃花浪裏成龍去，竹葉山頭退鷁飛。
句 韓泰 
庾嶺東邊吏隱州，溪山竹樹亦清幽。
句 盧並 
地靈無俗草，岩靜有仙禽。
句 繆島雲 
白鳥遠行樹，玉虹孤飲潭。
句 繆島雲 
四五片霞生絕壁，兩三行雁過疏鬆。
句 繆島雲 
拋芥子降顛狒狒，折楊枝灑醉猩猩。
句 劉敬之 
山近衡陽雖少雁，水連巴蜀豈無魚。
句 李濤 
水聲長在耳，山色不離門。
句 李濤 
掃地樹留影，拂床琴有聲。
句 李濤 
落日長安道，秋槐滿地花。
句 高元裕 
中丞為國拔賢才，寒俊欣逢藻鑒開。
句 韋澳 
莫將韋監同殷監，錯認容身是保身。
句 王龜 
珠箔卷繁星，金樽瀉月明。
句 李郁 
身死為修劉稹表，名高因讓陸洿書。
句 詹雄 
塵飛遺恨盡，花落古宮平。
句 詹雄 
紅粉笙歌人代遠，月明陵樹水東流。
句 任濤 
露團沙鶴起，人臥釣船流。
句 劇燕 
只向國門安四海，不離鄉井拜三公。
句 王璘 
芍藥花開菩薩面，棕閭葉散野人頭。
句 李蔚 
虛心纖質雁銜餘，鳳吹龍吟定不如。
句 王枳 
今朝拜貢盈襟淚，不進新芽是進心。
句 鄭賨 
萬蘊千牌次碧牙，縹箋金字間明霞。
句 張塋 
一箭不中鵠，五湖歸釣魚。
句 吳靄 
煙隨紅焰斷，化作白雲飛。
句 陳詠 
隔岸水牛浮鼻渡，傍溪沙鳥點頭行。
句 蔣密 
綺羅因片葉，桃李謾同時。
句 符蒙 
都緣心似水，故以缽為舟。
句 李景遂 
路指丹陽分虎節，心存雙闕戀龍顏。
句 李弘茂 
甜於泉水茶須信，狂似楊花蝶未知。
句 李弘茂 
半窗月在猶煎藥，幾夜燈閑不照書。
句 李平 
至人無夢夢不到，天道惡盈盈有餘。
句 李平 
龍髯已斷嬪嬙老，豹尾不來岐路長。
句 胡元龜 
翻身騰白浪，探爪擢明珠。
句 蔣鉤 
因借夢書過竹寺，學耕秋粟繞茆原。
句 蔣鉤 
芭蕉葉上無愁雨，自是多情聽斷腸。
句 史虛白 
風雨揭卻屋，全家醉不知。
句 夏寶松 
孤猿叫落中巖月，野客吟殘半夜燈。
句 夏寶松 
雁飛南浦砧初斷，月滿西樓酒半醒。
句 夏寶松 
曉來羸駟依前去，目斷遙山數點清。
句 趙慶 
邁古文章金鸑鷟，出群行止玉麒麟。
句 潘天錫 
風便磬聲遠，日斜樓影長。
句 朱勰 
好是晚來香雨裏，擔簦親送綺羅人。
句 齊鎬 
蓮中花更好，雲裏月常新。
句 黃可 
天下傳將舞馬賦，門前迎得跨驢賓。
句 高元矩 
硯貯寒泉碧，庭堆敗葉紅。
句 高元矩 
燕掠琴弦穿靜院，吏收詩草下閒庭。
句 陳貺 
年年聞爾者，未有不傷情。
句 陳貺 
出得風塵者，合知岐路人。
句 陳貺 
拂榻燈未來，開門月先入。
句 陳貺 
忽生雲是匣，高以月為臺。
句 陳貺 
入夜雖無傷物意，向明還有動人心。
句 趙休 
金莖來白露，玉宇起清風。
句 庸仁傑 
紅旆渡江霞蘸水，青蛇出匣雪侵衣。
句 庸仁傑 
雲散便凝千里望，日斜長占半城陰。
句 庸仁傑 
只住此山甯有意，向來求佛本無心。
句 邵拙 
萬國不得雨，孤雲猶在山。
句 毛炳 
先生不在此，千載只空山。
句 陳德誠 
建水舊傳劉夜坐，螺川新有夏江城。
句 陳甫 
一雨洗殘暑，萬家生早涼。
句 陳甫 
暮鳥歸巢急，寒牛下隴遲。
句 陳甫 
算吟千百首，方得兩三聯。
句 陳甫 
清時不作登龍客，綠鬢閑梳傍草堂。
句 徐融 
淮船分蟻隊，江市聚蠅聲。
句 高若拙 
人間不見月，天外自分明。
句 皮光業 
燒平樵路出，潮落海山高。
句 皮光業 
行人折柳和輕絮，飛燕銜泥帶落花。
句 屠瓌智 
輕身都是義，殉主始為忠。
句 元德昭 
滿堂羅綺兼朱紫，四代兒孫奉老翁。
句 林無隱 
雪消二月江湖闊，花發千山道路香。
句 楊義方 
海邊紅日半離水，天外暖風輕到花。
句 楊義方 
雨聲鞭自禁門出，一簇人從天上來。
句 王廷珪 
十字水中分島嶼，數重花外見樓臺。
句 歐陽彬 
無錢將乞樊知客，名紙生毛不為通。
句 歐陽彬 
桑柘殘陽裏，兒孫落葉中。
句 李堯夫 
向外疑無地，其中別有天。
句 李堯夫 
方外共推為道友，關中獨自占詩家。
句 李堯夫 
炎暑鬱蒸無處避，涼風消息幾時來。
句 石文德 
月沈湘浦冷，花謝漢宮秋。
句 戴偃 
須把咽喉吞世界，蓋因奢侈致危亡。
句 戴偃 
若須拋卻便拋卻，莫待風高更亦深。
句 張迥 
夜長燈影滅，天繞鶴聲孤。
句 鍾元章 
金筈離弦三尺電，星髇破的一聲雷。
句 楊鳧 
背日流泉生凍早，逆風歸鳥入巢遲。
句 王俊 
勝日登樓望，山川一半春。
句 薛沆 
也知別有風光主，花蕾枝枝似去年。
句 張顗 
金殿聖人看縱筆，玉堂詞客盡裁詩。
句 張林 
菱葉乍翻人采後，芰荷初沒舸行時。
句 盧休 
春寒酒力遲，冉冉生微紅。
句 盧休 
自然草木性，誰祝元化功。
句 盧休 
湓浦風生破膽愁。
句 盧休 
血染劍花明帳幕，三千車馬出漁陽。
句 盧休 
入門堪笑複堪憐，三徑苔荒一釣船。
句 陳嶠 
小橋風月年年事，爭奈潘郎去□何。
句 李範 
清猿啼遠木，白鳥下前灘。
句 李範 
鶴歸秋漢遠，人去草堂空。
句 李範 
雖當南北路，不礙往來人。
句 李範 
釣叟無機沙鳥睡，禪師入定白牛閑。
句 李範 
天涯故友無來信，窗外拒霜空落花。
句 卞震 
雨壁長秋菌，風枝落病蟬。
句 卞震 
老笻搘瘦影，寒木憑吟身。
句 卞震 
詩債到春無處避，離愁因醉暫時無。
句 卞震 
茶香解睡磨鐺煮，山色牽懷著屐登。
句 林楚才 
身閑不恨辭官早，詩好常甘得句遲。
句 孟不疑 
白日故鄉遠，青山佳句中。
句 龎季子 
冥雲生易滿，秋草長難高。
句 郭思 
落星一石幾千年，門外何人扣漢川。
句 盧載 
五千里地望皆見，七十二峰中最高。
句 鄭翱 
花燒落第眼，雨破到家程。
句 鄭說 
架上紫衣閑不著，案頭金字坐長看。
句 史瑜 
溪從沮水流嶓塚，嶺接青泥入劍天。
句 賀公 
但存方寸地，留與子孫耕。
句 米都知 
小旗村店酒，微雨野塘花。
句 陳秀才 
地偏雲自去，日暮山更深。
句 崔李二生 
恰似傳花人飲散，空拋床下最繁枝。--崔豔魄香魂如有在，還應羞見墮樓人。--李
句 范氏子 
掃葉隨風便，澆花趁日陰。
句 范氏子 
閑雲生不雨，病葉落非秋。
句 臨川小吏 
三月能辭千日醉，一生能得幾回看。
句 韓熙載客 
最是五更留不住，向人枕畔著衣裳。
句 段義宗 
懸心秋夜月，萬里照鄉關。
句 段義宗 
玉排複道珊瑚殿，金錯危椆翡翠樓。
句 段義宗 
此花不與眾花同，為感高僧護法功。